Peruda ikkita kuchli yerosti silkinishi ro‘y berdi

24-noyabr, seshanba kuni Peruda, Braziliya bilan chegara yaqinida 7,5 va 5,9 magnitudali ikkita yerosti silkinishi ro‘y berdi. Bu haqda “TASS” xabar bermoqda.

7,5 magnitudali birinchi zilzila Puerto-Maldonado shahridan 296 km shimoli-g‘arbda, o‘chog‘i esa 602 kilometr chuqurlikda bo‘lgan. Shu sababli uning kuchiga qaramay, tabiiy ofatdan ko‘rilgan zarar unchalik katta bo‘lmasligi mumkin.
Zilzilalar Peru va Braziliyaning bir necha aholi punktlarida sezilgan. Qurbonlar hamda vayronagarchiliklar haqida ma’lumot berilmagan.